dh-unibe/image-text_koenigsfelden-charters-post-1500 huggingface dataset:
Wir, der schùldttheys unnd ràtth ✳ zuͦ Bernn, ✳ thuͦndt kùndtt ✳ mitt diserm brieff, ✳ alls wir dann ✳ jettz ✳ die
erwùrdigenn, ✳ geystlichenn ✳ fròwenn, ✳ unnser liebenn, andaͤchttigenn unnd getrùwenn bùrgerinn, ✳ aͤpttissinn, ✳
unnd conventt ✳ des gottshuͦssz ✳ Kùngsfeldenn ✳ vermoͤgenn ✳ dàdùrch ✳ si ✳ zuͦ der berichtt ✳ zwùschenn ✳ inenn, ✳ oùch ✳
den ersammenn, ✳ unnser̄nn liebenn getrùwenn ✳ schùldttn̄n ✳ unnd ratth ✳ zuͦ Lennttzbùrg, ✳ der killchenn halb ✳ uff
Stoùffenn ✳ beschaͤchenn, ✳ gewilligott, ✳ das wir daruͦff ✳ den jettz gemelldttenn ✳ geystlichenn froùwenn ✳ zuͦgesagtt ✳ unnd unns hiemitt gaͤgenn inenn erlùttrōtt ✳ habenn, ✳ das soͤlliche bericht ✳ mitt irem innhalldtt ✳ dem ✳
beruͤrttenn gottshùssz ✳ Kùngsvelldenn ✳ an desselbenn ✳ fryheittenn, ✳ privilegienn, ✳ geraͤchttigkeyttenn, ✳ zinnsenn, laͤ¬
hennschaffttenn, ✳ zaͤchenndenn, ✳ raͤnnttenn, ✳ gùlldttenn, ✳ nùttzùngenn ✳ unnd zuͦgehordenn ✳ deheinenn schadenn, leͣttzùng, ✳ mangell ✳ noch abbrùch ✳ soll gaͤbaͤrenn, ✳ suͦnder ✳ die genannttenn ✳ geystlichenn fròwenn ✳ fùr sich unnd ir ✳
ewigenn ✳ nàchkommenn ✳ by dem allem geruͤwigott ✳ belibenn ✳ unnd inenn ✳ dàdùrch ✳ von dem killcher̄nn ✳ uff Stoùffenn, ✳ oùch ✳ den inner̄nn ✳ unnd usser̄nn unnderthaͦnn ✳ derselbenn killchenn ✳ deheinn beladtnùssz, ✳ es sye vonn ✳
stifftùng ✳ oder besserùng ✳ der pfruͦndenn, ✳ oùch der kilchenn ✳ buw ✳ unnd sust inn all annder waͤg, ✳ begaͤgnenn ✳
noch zuͦgefuͤgtt ✳ werdenn. ✳ dann wir oùch ✳ den vermelldttenn ✳geystlichenn ✳ fròwenn ✳ wider die all, ✳ so si dàrùber ✳ beschwaͤrenn, ✳ anfaͤchttenn ✳ oder betruͤbenn wùrdenn, ✳ schirm̄, ✳ hillff ✳ unnd hanndtthabùng ✳ woͤllenn bewysenn, ✳
wie das all zitt ✳ ir nottdùrfftt ✳ wùrdtt ervordrenn, ✳ in krafftt dis brieffs, ✳ den wir des zuͦ urkùndt ✳ unnder
unnseer̄nn annhanngenndenn sigell ✳ verwartt, ✳ uffgerichtt ✳ unnd zuͦ hanndenn ✳ derselbenn ✳ geystlichenn froͧwen̄
habenn gaͤbenn laͤssenn, ✳ beschaͤchenn ✳ uff maͤnnttag ✳ sanntt Aùgùstinns tag, ✳ nàch unnsers liebenn herrenn gebùrtt ✳ gezaͤllètt ✳ fùnffzaͤchenn hùndertt ✳ unnd vier zaͤchenn jàre. ✳
Archiv Königsfelden 892 a
Staatsarchiv
AARGAU
414
bekandtnisz dem gotshùsz Kungsfeldenn ✳
K ✳
H 4